สวัสดีค่ะขอสอบถามหน่อยค่ะ.....พอดีหนูมีปจด.ในวันที่15พ.ค-18พ.ค มาแค่3วันก็หายไป มีอะไรกับแฟนโดยไม่ได้ป้องกันหลั่งในทุกครั้ง แล้วอยู่ๆปจด.ก็มาอีกวันที่29-30พ.ค มาเหมือนไม่ใช่ปจด.มานิดเดียวแทบจะไม่รู้ตัวเลยค่ะถ้าไม่เอามือล่วงดู พอซื้อที่ตรวจครรภ์มาตรวจก็ไม่แน่ใจเพราะมันจางมากแทบจะไม่เห็นว่ามันขึ้น2ขีดด้วยซ้ำ แต่อาการก็คล้ายๆกับคนท้อง แบบนี้มีโอกาสท้องไหมค่ะ ลุ้นมาทุกเดือนเลยค่ะอยากมีลูกมากเลยค่ะ
สวัสดีค่ะ หากประจำเดือนมาไปแล้วในช่วงวันที่ 15-18 พ.ค. และมีเลือดออกอีกในวันที่ 29-30 พ.ค. เลือดดังกล่าว อาจเกิดจาก1. เลือดออกช่วงไข่ตก เนื่องจากอยู่ในช่วงกึ่งกลางของรอบเดือนพอดี โดยเลือดจะมีปริมาณที่น้อย และมักมาเพียงแค่ 1 วัน2. เลือดจากผลข้างเคียงของยาฮอร์โมนต่างๆ เช่น ยาคุมกำเนิด ยาฉีดคุมกำเนิด ยาสตรี ยาสมุนไพร และอาหารเสริมต่างๆ3. เลือดออกจากความผิดปกติต่างๆ เช่น มดลูกอักเสบ เยื่อบุโพรงมดลูกอักเสบ มะเร็งปากมดลูก เป็นต้น แต่เลือดออกจากสาเหตุเหล่านี้ มักจะออกมาอีกเรื่อยๆ และมีอาการอื่นๆ เช่น ปวดท้องน้อย มีตกขาวผิดปกติ เป็นต้น4.เลือดล้างหน้าเด็ก มักจะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน หากเกิดหลังจากมีประจำเดือนมา 14 วัน ก็ไม่น่าใช่แนะนำให้สังเกตอาการไปก่อนค่ะ หากไม่มีเลือดออกมาอีก ก็ไม่ได้อันตรายแต่อย่างใดสำหรับการมีการตั้งครรภ์หรือไม่นั้น ต้องรอดูประจำเดือนในเดือน มิ.ย.ค่ะ ว่าจะมาหรือไม่ หากไม่มา จึงค่อยตรวจหาการตั้งครรภ์ค่ะ